CELEX: C2007/042/57
Language: fi
Date: 2007-02-24 00:00:00
Title: Asia T-396/06: Kanne 21.12.2006 — komissio v. TGA Technische Gebäudeausrüstung Chemnitz

24.2.2007   
            
            
               FI
            
            
               Euroopan unionin virallinen lehti
            
            
               C 42/33
            
         Kanne 21.12.2006 — komissio v. TGA Technische Gebäudeausrüstung Chemnitz
   (Asia T-396/06)
   (2007/C 42/57)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamies: M. Šimerdová, avustajanaan asianajaja R.Bierwagen)
   
      Vastaaja: TGA Technische Gebäudeausrüstung Chemnitz GmbH
   Kantajan vaatimukset
   
               —
            
            
               vastaaja on velvoitettava palauttamaan kantajalle 32.440,80 euroa 4 prosentin korolla korotettuna 30.11.1999 alkaen
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on tehnyt vastaajan kanssa sopimuksen, joka koski yhteisön toimintaa muun kuin ydinenergian alalla (1994-1998) (1) ja jonka nojalla sopimukseen perustuvien erimielisyyksien osalta toimivaltainen tuomioistuin on yhteisöjen ensimmäisen oikeusasteen tuomioistuin. Hankkeen kohteena oli nahankuivauslaitoksen rakentaminen ja käyttöönoton kokeilu.
   Komissio irtisanoi mainitun sopimuksen 18.2.1999 päivätyllä kirjeellä, koska sille ei ollut esitetty asianmukaista loppuraporttia. Kantaja väittää, että vastaajan sille sittemmin esittämät laskut hyväksyttiin puuttuvien asiakirjojen johdosta vain osittain. Kantaja on pyytänyt jäljellä olevan määrän suorittamista useaan otteeseen ja kyseinen määrä on tämän kanteen kohteena.
   
      (1)  Tutkimusta ja teknologista kehittämistä, esittely mukaan lukien, koskevasta energia-alan erityisohjelmasta muun kuin ydinenergian alalla (1994-1998) 23.11.1994 tehty neuvoston päätös 94/806/EY (EYVL L 334, s. 87).